Pencho Georgiev

Si Pencho Georgiev (Bulgaro: Пенчо Георгиев; 1 Pebrero 1900, Vratsa – 2 Abril 1940, Sofia) sarong Bulgarong pintor, scenographer asin ilustrador, orog na kan mga librong pan-aki.

 Biograpiya 
An saiyang ama nagadan sa Enot na Gerang Balkan kan siya edad pa sanang 12. Pakatapos kan Enot na Gerang Pankinaban, siya naghubo' sa Sofia ta nag'adal sa arte saka sa crafts. Kan 1925, naggradwar siya sa National Academy na may degree sa "Applied and Decorative Arts" asin nagpoon magtrabaho bilang set designer.Brief biography @ OMDA. An enot niyang proyekto iyo an The Queen of Spades ki Tchaikovsky sa Sofia Opera. Siya duman nagduwang taon dangan naglipat sa State Theater (midbid sa apod na Dohodno Zdanie) sa Ruse.

Kan 1929, siya nag'isog sa Paris, kun saen kinokopya niya mga obra kan mga Old Masters manta nag'uukit siyang mga pandayon sa kahoy asin mga etchings. Ngapit siya nakipagtabangan sa pintor na Ruso na si Konstantin Korovin sa pagmukna nin mga dekorayon para sa produksyon nin magkapirang opera sa Ruso. Siya nag'estar sa Paris sagkod taon 1932.

Pagbalik niya sa Bulgaria, siya nagpoon mag'ilustrar nin mga libro asin pagdesensyo interior sa mga harong, kadungan pagtrabaho sa mga proyektong pampubliko, na siya nakamukna nin sobra sa treintang dekorasyon sa Opera asin sa Ivan Vazov National Theatre. An saiyang mga pintura kadaklan ginibo sa watercolor asin pastel. An saiyang mga ilustrasyon kabali an ginibo niya para sa mga obra ni Maxim Gorky napublikar sa Bulgaro. Siya nagpartisipar man sa dakul na mga eksibisyon, na an iba diyan sa Salon d'Automne asin sa Milan Triennale.

Kan 1940, urawang nagdedekorar sa Salammbô duman sa National Theater, siya napadarusay asin nahulog sa elevator shaft saka nagadan na padagos.

Mga piling trabaho

Toltolan

 Mga basahon pa 
 Alexander Zitsman: По дирите на Пенчо Георгиев (In the Footsteps of Pencho Georgiev), Black Flamingo Press (2013) 

 Mga panluwas na takod

 Pencho Georgiev as an illustrator of children's books, with examples @ Kultura.
 110th Anniversary Exhibition in Ruse @ Darik News.
 Audio biography from the Sofia City Art Gallery @ YouTube

Kategorya:Mga 1900 na kamundagan
Kategorya:Mga 1940 na kagadanan
Kategorya:Mga Bulgarong ilustrador
Kategorya:Mga Bulgarong paradesenyo
Kategorya:Mga gtawsong hale sa Vratsa
Kategorya:Mga Kagadanan sa pagkahulog
Kategorya:Ika-19ng siglong mga Bulgarong pintor
Kategorya:Mga ika-19ng siglong mga lalaking artista
Kategorya:Ika-20ng siglong mga Bulgarong pintor
Kategorya:Ika-20ng siglong mga lalaking artista
Kategorya:Mga lalaking pintor